laion/Wikipedia-Exotic huggingface dataset:
יחסי בנגלדש – דרום סודאן

יחסי בנגלדש–דרום סודאן הם היחסים הדו-צדדיים בין הרפובליקה העממית של בנגלדש לבין הרפובליקה של דרום סודאן. התחומים העיקריים בהם ישנו שיתוף פעולה בין שתי המדינות הם שירותם של "אנשי השלום" הבנגלים בדרום סודאן, מעורבותם של ארגונים לא ממשלתיים בנגלים במגזרים חברתיים שונים בדרום סודאן והשקעת חברות בנגליות במדינה זו, במיוחד במגזר החקלאי. שומרי השלום הבנגלים משרתים בדרום סודאן מאז שנת 2005, בתחילה כחלק מארגון "UNMIS" של האומות המאוחדות ומאז 2011 כחלק מארגון "UNMISS", גם הוא כחלק מהאומות המאוחדות. מלבד שמירה על אכיפת החוק בדרום סודאן, שומרי השלום הבנגלים גם הרחיבו את תרומתם במתן שירותים ללא תשלום בתחומי הרפואה, כמו גם סיוע בהקמת תשתיות ציבוריות. בשנת 2012, משלחה בנגלית ברמה גבוהה בראשות גוואר ריזבי ביקרה בדרום סודאן כדי לבדוק תחומים פוטנציאליים להשקעות בנגליות בדרום סודאן. מזכר הבנות נחתם על ידי משרד החקלאות של בנגלדש ומשרד החקלאות והיער של דרום סודאן כדי לייצר במשותף אורז, עדשים, שמן, כותנה וגידולים אחרים על אדמות דרום סודאן. שתי המדינות יחליפו גם הכשרה, טכנולוגיות ומומחיות להגברת התפוקה החקלאית. מספר ארגונים לא ממשלתיים בנגלים, כולל ארגון BRAC, פועלים בדרום סודאן ועובדים בעיקר בתחומי המיקרו-מימון, הפיתוח החקלאי, פיתוח הקהילה, החינוך ועוד. בנגלדש לא מחזיקה בשום נציגות בדרום סודאן. מאידך, דרום סודאן מחזיקה בקונסוליה בדאקה. מדיה וקבצים בנושא יחסי בנגלדש – דרום סודאן בוויקישיתוף Diplomatic Correspondent (2012-02-23). "Move on to establish diplomatic relations with South Sudan | The Daily Star". Archive.thedailystar.net. נבדק ב-2016-07-22. "South Sudan: Bangladesh Officials Discuss Investment With Ministry of Commerce". Allafrica.com. נבדק ב-2016-07-22. "Sudan: Bangladesh Delegation Arrives in Juba". Allafrica.com. נבדק ב-2016-07-22. "Bangladesh to lease Sudanese farmland | The Daily Star". Archive.thedailystar.net. 2012-08-03. נבדק ב-2016-07-22. "Brac official killed in South Sudan | The Daily Star". Archive.thedailystar.net. 2013-06-22. נבדק ב-2016-07-22. נציגות דרום סודאן בבנגלדש
נץ דגים אפור-ראש

נץ דגים אפור-ראש (שם מדעי: Icthyophaga ichthyaetus), הוא עוף דורס ממשפחת הנציים הקרוב למיני העיטם וחי בדרום-מזרח אסיה. אורכו של נץ הדגים 61-75 ס"מ, מוטת כנפיו 155-170 ס"מ ומשקלו 2.3-2.7 ק"ג. הוא בעל נוצות חומות-אפורות עם עיניים צהובות ומקור מעוקל אפור. הרגליים צהובות עם טפרים שחורים גדולים. במראהו הוא דומה לעיטם פרוע-נוצות. הנץ חי בסמוך לימים של הודו, סרי לנקה ודרום-מזרח אסיה עד אינדונזיה, מלזיה והפיליפינים. הוא מצוי ביערות הרריים, יערות גשם אך בקרבה לנהרות, אגמים, בריכות, לגונות וחופים. הנץ הוא אוכל דגים כמעט מובהק, הדואה מעל המים ושולה את הדגים בטפריו הגדולים. ניזון גם מדגים מתים על הגדות. מצב השימור של נץ זה מוגדר קרוב לסיכון. מדיה וקבצים בנושא נץ דגים אפור-ראש בוויקישיתוף נץ דגים אפור-ראש, באתר ITIS (באנגלית) נץ דגים אפור-ראש, באתר NCBI (באנגלית) נץ דגים אפור-ראש, באתר GBIF (באנגלית) נץ דגים אפור-ראש באתר הרשימה האדומה של IUCN
נץ דגים קטן

נץ דגים קטן (שם מדעי: Ichthyophaga humilis), הוא עוף דורס ממשפחת הנציים, הקרוב למיני העיטם, החי ממורדות ההימלאיה וברחבי דרום-מזרח אסיה והודו. נץ הדגים דומה לקרוביו, מיני העיטם, אך קטן מהם. ארכו מגיע ל-64 ס"מ ומוטת כנפיו מגיעה ל-1.2 מטר. הוא בעל נוצות חומות-אפורות עם קצוות כנפיים כהים יותר. הראש גדול עם עיניים צהובות ומקור שחור ומעוקל. כפות רגליו גדולות וצהובות והטפרים שחורים ומעוקלים. הנץ מעופף מעל מקווי מים שונים כמו אגמים, נהרות איטיים, נחלים, בריכות, לגונות וחופי ימים טרופיים בחיפוש מזון. הנץ הוא אוכל דגים כמעט מובהק. הוא תופס את הדגים בעזרת טפריו הגדולים ועף איתם לקינו שבין העצים לאכול. מצב השימור של נץ זה מוגדר קרוב לסיכון. Ichthyophaga humilis plumbea Ichthyophaga humilis humilis מדיה וקבצים בנושא נץ דגים קטן בוויקישיתוף נץ דגים קטן, באתר ITIS (באנגלית) נץ דגים קטן, בבסיס הנתונים ARKive (באנגלית) נץ דגים קטן, באתר GBIF (באנגלית) נץ דגים קטן באתר הרשימה האדומה של IUCN
תנשמת (סוג)

תנשמת (שם מדעי: Tyto) הוא סוג של דורסי לילה ממשפחת התנשמתיים והסוג הגדול בה, אשר כולל את כל המינים הקיימים למעט שלושה מינים של תנשמת חוף. התנשמות הם חיות לילה בעלות עיניים גדולות ופרצוף-שמע מגודל בצבע בהיר ובעלי מקור מעוקל קטן ושחור. הם עפות בלילה ומתבייתות על מכרסמים קטנים בעזרת שמיעתם החדה. תעופתם לא משמיעה קולות עקב האברות שבקצה שמנמיכות רעשים. בני סוג זה חיים בכל רחבי העולם. הנפוץ שבהם הוא המין תנשמת מצויה הנפוצה גם בישראל ועוזרת בהדברת מכרסמים מזיקים. בסוג היו מינים נוספים שנכחדו. חלקם כמו תנשמת פולנס היו גדולים יותר מכל ינשוף חי. מדיה וקבצים בנושא תנשמת בוויקישיתוף תנשמת, באתר ITIS (באנגלית) תנשמת, באתר NCBI (באנגלית) תנשמת, באתר Animal Diversity Web (באנגלית) תנשמת, באתר האנציקלופדיה של החיים (באנגלית) תנשמת, באתר GBIF (באנגלית) תנשמת, באתר אנציקלופדיה בריטניקה (באנגלית)
יחסי בנגלדש–מלאווי

יחסי בנגלדש–מלאווי הם היחסים הדו-צדדיים בין הרפובליקה העממית של בנגלדש לבין רפובליקת מלאווי. היחסים הדיפלומטים בין שתי המדינות כוננו ב-2012, לאחר הצהרתו של נשיא מלאווי בינגו וה מותריקה כי ברצונו לבנות קשרים חזקים עם בנגלדש. שתי המדינות הן חברות בארגון G77 ובחבר העמים הבריטי. תחומי שיתוף פעולה בין שתי המדינות זוהו בתחומי המסחר וסיוע בפיתוח חברתי. מלאווי מפיקה בעיקר כותנה אשר הוא חומר גלם חיוני עבור תעשיית הטקסטיל של בנגלדש, ובנגלדש להוטה להשקיע במלאווי במגזר זה. התקדמותה של בנגלדש במגזרי ההתפתחות החברתית כמו העצמה נשים והפחתת העוני זוהתה במלאווי כמודל לחיקוי עבורה. לבנגלדש אין נציגות במלאווי ומאידך גם למלאווי אין נציגות בבנגלדש. Bangladesh pledges to invest in Malawi |The Nation Online Malawi wants to protect local cotton industry |The Nation Online Malawi keen to expand bilateral, trade relations with Bangladesh | The Bangladesh Chronicle Bangladesh Sangbad Sangstha (BSS) "daily sun daily sun - Metropolisdaily sun - Metropolis - Malawi keen to boost trade ties". daily sun.
הפועל קריית חיים

האם התכוונתם ל... הפועל קריית חיים (כדורגל) הפועל קריית חיים (כדורסל)
צבי דנילביץ'

צבי דנילביץ' (הרשלה) (1882–1941) היה משורר יידיש ומתרגם יהוד-פולני. צבי דנילביץ' נולד בליפנו, פולין למשפחת יערנים, אך עוד בהיותו ילד עבר לוורשה, למד ב'חדר', ורכש גם השכלה כללית. היה פעיל בנעוריו בארגוני מחתרת מהפכניים, ואף נעצר כמה פעמים. הוא ברח לשווייץ ושהה בה כמה שנים. בשנת 1922 חזר לפולין, השתקע בעיירה הנריקוב, ועסק בעריכה, הגהה והבאה לדפוס. יצירותיו לילדים, שירי העם המעובדים, מעשיותיו וההומורסקות שכתב לאורך השנים, כולן ביידיש, התחבבו מאוד על המוני קוראי השפה, הורים וילדים. על יצירותיו לילדים נהג לחתום בשם הרשלה, ובשם זה נתפרסם בין הקוראים. לאחר כיבוש פולין בידי הנאצים גורש צבי דנילביץ' לגטו ורשה, היה פעיל בתנועת המחתרת היהודית ואף כתב והוציא, עד סמוך למותו, עלונים מחתרתיים, נגד הגרמנים ועוזריהם. ב-1941 מת מרעב בגטו. צבי דנילביץ' היה גם אספן ידוע של יצירות פולקלור יהודיות, שאת חלקן גם פרסם בקובצי פולקלור שערך והוציא לאור. 1,200 שירי-עם ביידיש, מהאוסף הענק שלו, העביר למשורר ח"נ ביאליק. ביאליק ציין שהסתייע בשירים אלה כשכתב את שירים ופזמונות לילדים. בבית הספרים הלאומי בירושלים מצויים גם תרגומיו ליידיש, משל פרידריך שילר ואחרים.
צולל ימי

צולל ימי (שם מדעי: Aythya marila) הוא מין ברווז בסוג צולל השייך לתת-המשפחה ברווזים צוללים. ברווז זה חי בחלק הצפוני של כדור הארץ באירופה, אסיה ואמריקה הצפונית, לאורך החופים והאגמים וגם בטונדרות של אלסקה ורוסיה ובאזור הטייגה. בישראל אפשר למצוא אותו חורף בעמק החולה ובכנרת. ברווז זה מגיע לאורך 39–56 ס"מ, ולמשקל 726–1,360 גרם. הוא בעל נוצות שחורות עם בטן וצידיים לבנים, כנפיים מנומרות כסופות-אפורות וצוואר וראש ירוקים כהים. העיניים צהובות והמקור השטוח תכול. הנקבה חומה ברובה, אך בעלת ראש שחור, מקור תכול וסביבו אזור לבן ועיניה צהובות. ברווזים אלה חיים רוב הזמן על פני הים או באגמים גדולים ורוב זמנם מצויים במים. הם צוללים כדי להשיג את מזונם המורכב מתולעים, צמחייה מימית, רכיכות ודגיגים. הצולל הימי גדל בטונדרה וטייגה. כעת מוערך ששבעים וחמישה אחוזים מאוכלוסיית הצולל הימי מתפתחת באלסקה. הצולל הימי בדרך כלל מתחיל לגדול בגיל שנתיים אף על פי שהוא מתחיל לקנן כבר בהגיעו לגיל שנה. צוללים ימיים זכרים משתמש בשריקה רכה וזריזה בשביל למשוך את תשומת לבם של הנקבות בתקופת החיזור (בין סוף החורף עד תחילת האביב), בדרך חזרה לאזור הגדילה שלהם. צוללים ימים מסוג נקבה משמיעים קול אחד, "ארר-ארר-ארר-ארר" צורם. החיזור של הצולל הימי הוא מסובך ומסתיים בצורת זוגות של זכר ונקבה. הקן של צולל ימי הוא בעצם שקע באדמה, שאותו הנקבה מרפדת. אחרי שהנקבה מטילה את הביצים, הזכר נוטש אותה והולך עם זכרים אחרים לאגמים, אליהם הם חוזרים באופן שנתי. באגמים האלה יש מזון ומחסה. הנקבה מטילה שש עד תשע ביצים ואז דוגרת עליהם במשך עשרים ושישה עד עשרים ושמונה ימים. האפרוחים שרק בקעו מכוסים בפלומה וזמן מה לאחר מכן הם יכולים ללכת, לשחות, להאכיל את עצמם ועוד, אבל רק אחרי ארבעים עד ארבעים וחמישה ימים אחרי הבקיעה. האפרוחים הפגיעים עוקבים אחרי אמם. הצעירים נחשפים לטורפים רבים כמו: שועלים, ינשופים, בואשים, דביבונים, זאבים ואיומים רבים אחרים. לפי IUCN הצולל הימי נמצא בדרגה מוגנת ועם הכי פחות חשש לסכנת הכחדה. בזמן ספירת האוכלוסייה של המין, הוא נספר ביחד עם מין דומה - צולל קטן (Aythya affinis), מכיוון שאי אפשר להבדיל בין המינים בצילום אווירי. מוערך שבערך כאחד עשר אחוזים מהצוללים יבשתיים. מאז שנות השמונים אוכלוסיית הצוללים הימיים קטנה באיטיות. הגורמים העיקריים לכך הם: מחסור במקומות גידול ושינויים בבית הגידול, חומרים מזהמים, וסיכויי ההישרדות הנמוכים של הנקבות. ב-2010 נספרו 4.2 מיליון צוללים, אבל מעריכים שמתוכם רק 1,200,000 עד 1,600,000 הם צוללים ימיים. מדיה וקבצים בנושא צולל ימי בוויקישיתוף צולל ימי, באתר ITIS (באנגלית) צולל ימי, באתר NCBI (באנגלית) צולל ימי, באתר Animal Diversity Web (באנגלית) צולל ימי, באתר האנציקלופדיה של החיים (באנגלית) צולל ימי, באתר Internet Bird Collection (באנגלית) צולל ימי, באתר GBIF (באנגלית) צולל ימי באתר דיסקוס הגליל (בעברית) צולל ימי באתר All About Birds (באנגלית) צולל ימי באתר הצפרות הישראלי (בעברית) צולל ימי באתר הרשימה האדומה של IUCN צולל ימי, באתר www.discus.co.il
מקלארן 650S

מקלארן 650s היא מכונית ספורט במרכב קופה שיוצרה על ידי מקלארן אוטומוטיב בין השנים 2014 ל-2017. היא נחשפה בשנת 2014. ה-650s כוללת מנוע בנזין V8 צילנדרים עם שני מגדשי טורבו בנפח 3.8 ליטרים המספק כ-641 כוחות סוס ומומנט של 69.1 קילוגרם. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קילומטרים לשעה בתוך 3.0 שניות ומגיעה למהירות מרבית של 333 קילומטרים לשעה. הוכרזה לראשונה בפברואר 2014, ה-650S ספיידר הייתה גרסת גג נפתח ל-650S. גרסה זו שקלה 40 קילו יותר מגרסת הקופה, אך היא הציעה ביצועים כמעט זהים: האצה מ-0 ל-100 קמ"ש ב-3 שניות ומהירות מרבית של 328 קמ"ש. גרסת ה-MSO (יחידת המבצעים המיוחדת של מקלארן, בתרגום חופשי) של ה-650S הייתה מוגבלת ל-50 רכבים בלבד. הגרסה הציעה תוספת קרבון וצבעים ייחודיים. בנוסף לכך, היא הציעה גלגלי סגסוגת, הקלים ב-4 קילוגרמים מהגלגלים הרגילים. בספטמבר 2014 מקלארן הכריזה על דגם נוסף, ה-625C, שהוצע בגרסת קופה וקבריולה. קהל היעד של הרכב היה מדינות דרום אסיה. מונע על ידי אותו מנוע V8 3.8 ליטר בעל מגדש טורבו כפול, אך על ידי כוח מוגבל ל-616 כוחות סוס. הגרסה הזאת קיבלה מתלים רכים יותר. הבלימה התבצעה באמצעות דיסקים מברזל ולא מסיבי פחמן כמו ב-650S. גרסת הלה מאן הוכרזה בתחילת 2015 על מנת לציין 20 שנה לזכייה של מקלארן במירוץ. הגרסה שיוצרה על ידי MSO הוגבלה ל-50 יחידות. הגרסה הושראה על ידי המכונית F1 GTR שזכתה במירוץ ב-1995. מדיה וקבצים בנושא מקלארן 650S בוויקישיתוף מקלארן 650S ו-650S ספיידר, באתר קארטיוב, ‏11 במרץ 2014
צולל דרומי

צולל דרומי (שם מדעי: Netta erythrophthalma) הוא מין עוף מים ממשפחת הברווזיים. למרות ששמו "צולל" הוא אינו שייך לסוג "צולל" אלא לסוג נטה, הקרוב אליו. אורך הצולל הדרומי 48–51 ס"מ. הוא בעל נוצות שחורות למעט בצידיו החומים. מקורו גדול ורחב וצבעו תכלת ועיניו אדומות. הנקבות לעומת הזכרים בהירות יותר וצבעם חום-בהיר-קרם עם פנים וצוואר לבנים למעט בחלק העליון וסביב העיניים שם הם חומים. ישנם 2 תת-מינים של הברווז: תת-המין האפריקני (המצוי בישראל) ותת-המין הדרום-אמריקאי. שניהם חיים באזורים טרופיים רדודים. ברווזים אלה משכשכים מזון מפני המים אך גם צוללים להשיג מזון מתחת למים. הם חיים בנהרות איטיים ואגמים וחיים בלהקות של עד 5,000 פרטים. הם ניזונים מתחת למים בעיקר מצמחייה מימית וגם מחרקי מים, רכיכות ודגיגים. Netta erythrophthalma brunnea Netta erythrophthalma erythrophthalma מדיה וקבצים בנושא צולל דרומי בוויקישיתוף צולל דרומי, באתר ITIS (באנגלית) צולל דרומי, באתר NCBI (באנגלית) צולל דרומי, באתר Animal Diversity Web (באנגלית) צולל דרומי, באתר האנציקלופדיה של החיים (באנגלית) צולל דרומי, באתר GBIF (באנגלית) צולל דרומי באתר הרשימה האדומה של IUCN
אווה פרנסיס

אווה פרנסיס (שריתה אלפסי, נולדה בשנת 1952) היא זמרת ישראלית. נולדה בשם שריתה אלפסי בטנג'יר, שבמרוקו. בשנת 1963 עלתה לישראל והתגוררה בפתח תקווה. בגיל 16, החלה לעבוד עם האמרגן אברהם אלון, ובעצתו, שינתה את שמה לאווה פרנסיס, כדי לא להיות מזוהה עם זמרת משנות הארבעים ששמה שריתה. פרנסיס הופיעה ברחבי הארץ במועדונים ובבתי מלון ושרה בעברית, ספרדית, צרפתית, איטלקית ואנגלית. בתחילת שנות השבעים, החלה לעבוד עם האמרגן איתן גפני. בשנת 1971 ביצעה לראשונה הקלטה באולפן הקלטות. השיר הראשון שהקליטה היה "ים של דמעות", שגרף הצלחה גדולה באותה השנה (בשנת 1985, השיר הוקלט כגרסת כיסוי על ידי הזמר זוהר ארגוב ויצא לאור בתקליט הנושא את שמו: "ים של דמעות", ובשנת 2003 בוצע על ידי הזמרת נינט טייב במסגרת הגמר הגדול של "כוכב נולד"). בשנת 1972, הקליטה את השירים 'אני תמיד כזאת', 'אתה' ואת 'היו שני חברים'. בשנת 1973, השתתפה בפסטיבל הקצב הלועזי ושרה באיטלקית את השיר 'הפרפר'. לאחר מכן, טסה לדרום אפריקה למסע הופעות שנמשך חצי שנה. כשחזרה לישראל, הופיעה בפני חיילים במהלך מלחמת יום הכיפורים, ובסוף אותה השנה שבה לדרום אפריקה, בה הופיעה עד שפרשה מעולם המוזיקה בשנת 1978. בשנת 1991 שבה לישראל. בשנת 1995 היא הופיעה עם אחיה הזמר אנטוניו (מהצמד 'אנטוניו ורונית') בתוכנית הטלוויזיה "בטברנה" בהנחיית שמעון פרנס. לאחר מכן היא הופיעה עוד כמה פעמים בודדות עם גיטריסט פלמנקו שניגן בתוכנית הזו. פרנסיס היא אם לארבעה. התגוררה בראשון לציון עד שנת 2004, ולאחר מכן עברה לפתח תקווה. פרנסיס שבה לשמה המקורי, שריתה. "ויוה לה פרנסיס" – סיפורה של הזמרת אווה פרנסיס – כותב ומתחקר: דודי פטימר, בבלוג דודיפדיה - פרויקט שימור המוזיקה הישראלית של דודי פטימר. ההיסטוריה ה"גנובה" של זוהר ארגוב - תוכנית הצינור, 9 ביולי 2017. דודי פטימר, זוהר ארגוב - גרסת המקור, באתר רדיו ללא הפסקה. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קטיפנית שחומה

קטיפנית שחומה (שם מדעי: Melanitta fusca) היא מין של עוף מים ממשפחת הברווזיים המצוי בחופי אירופה ואסיה וביבשות שסביבן. אורכה של הקטיפנית 51–58 ס"מ. משקל הנקבות עד 1.2 ק"ג ומשקל הזכרים עד 1.5 ק"ג. זהו ברווז שחור עם עיניים לבנות קטנות, מקור מחודד מעט הפונה כלפי מעלה שצבעו צהוב אצל הזכרים וורוד עד אפור בנקבות. שולי הכנפיים לבנים והרגליים ורודות. הקטיפנית חיה על פני הימים והחופים, בים הכספי וגם באגמים ונהרות רחבים ובטונדרה הארקטית בסיביר. היא נמצאת גם באזורים ממוזגים יותר ומגיעה לבריטניה, צרפת וספרד. היא מגיעה לעיתים גם לישראל. הקטיפנית צוללת לתוך המים כדי לחפש את מזונה הכולל בעיקר רכיכות ותולעים ימיות. היא מטילה 7–9 ביצים. מצב השימור של קטיפנית זו מוגדר כפגיע בגלל הצטמצות שטחי המחיה וצייד. מדיה וקבצים בנושא קטיפנית שחומה בוויקישיתוף קטיפנית שחומה, באתר ITIS (באנגלית) קטיפנית שחומה, באתר NCBI (באנגלית) קטיפנית שחומה, באתר Animal Diversity Web (באנגלית) קטיפנית שחומה, באתר האנציקלופדיה של החיים (באנגלית) קטיפנית שחומה, באתר GBIF (באנגלית) קטיפנית שחומה באתר הרשימה האדומה של IUCN
טבלן

טבלן (שם מדעי: Podiceps) הוא סוג של עופות מים ממשפחת הטבלניים. בני סוג זה חיים באירופה, אסיה ואמריקה הצפונית והדרומית. הטבלן הוא עוף קטן בעל קרומי שחייה גדולים ובעל צוואר קצר שמזכיר מעט ברווז אך קטן יותר, בעל מקור מוארך ובולט. להרבה טבלנים נוצות צבעוניות ולחלקם ציצה מאחורי ראשם. הוא מצוי רוב הזמן בנהרות, נחלים אגמים וביצות מעליהם הוא שוחה בדומה לברווזים. למזונו הוא צולל לעומקים בחיפוש אחרי דגים וחסרי חוליות מימיים. הזכר מגדל את צאצאיו על גבו בעודו שט ומלמד אותם לשחות. טבלן לבן-לחיים (Podiceps auritus) טבלן מצויץ (Podiceps cristatus) טבלן הכתר (Podiceps gallardoi) טבלן אפור-לחיים (Podiceps grisegena) טבלן גדול (Podiceps major) טבלן בינוני (Podiceps nigricollis) טבלן כסוף (Podiceps occipitalis) טבלן הפונה (Podiceps taczanowskii) טבלן קולומביאני (Podiceps andinus) - נכחד טבלן לבן-לחיים טבלן גדול טבלן מצויץ עם אפרוחים טבלן הכתר מדיה וקבצים בנושא טבלן בוויקישיתוף טבלן, באתר ITIS (באנגלית) טבלן, באתר NCBI (באנגלית) טבלן, באתר Animal Diversity Web (באנגלית) טבלן, באתר האנציקלופדיה של החיים (באנגלית) טבלן, באתר GBIF (באנגלית)
תחמס (סוג)

תחמס (שם מדעי: Caprimulgus) הוא סוג של עופות ממשפחת התחמסיים. בני סוג זה הם עופות קטנים בעלי הסוואה טובה בה הם מידמים לענפים כשעיניהם עצומות וכנפיהם וזנבם צמודים לגזע. הם פעילים בעיקר בשעות הלילה או בשעות בין הערביים. התחמסים ניזונים בעיקר מחרקים מעופפים שונים אותם הם בולעים בתעופה. מדיה וקבצים בנושא תחמס בוויקישיתוף תחמס, באתר ITIS (באנגלית) תחמס, באתר NCBI (באנגלית) תחמס, באתר Animal Diversity Web (באנגלית) תחמס, באתר GBIF (באנגלית)
שלדג עצים (סוג)

שלדג עצים (שם מדעי: Halcyon) הוא סוג של עופות ממשפחת השלדגיים שבסדרת הכחלאים ובו 11 מינים. שלדגי העצים הם שלדגים כחולים בעלי מקור ארוך ונוקשה בצבע אדום ברובם. הם חיים על ענפי העצים ביערות וערבות פתוחות מאפריקה ועד אוסטרליה ומחפשים יצורים קטנים מתחת לענפיהם. אז הם מסתערים אליהם והורגים אותם בחבטת מקור. לעומת שלדגים אחרים הם לא ניזונים כמעט מדגים, אם כי לא יהססו לדוג. הם ניזונים על דו-חיים, לטאות, נחשים קטנים, גוזלים ומכרסמים. Halcyon coromanda שלדג לבן-החזה (Halcyon smyrnensis) Halcyon cyanoventris Halcyon badia שלדג שחור-ראש (Halcyon pileata) שלדג אפור-ראש (Halcyon leucocephala) Halcyon albiventris Halcyon chelicuti שלדג כחול-חזה (Halcyon malimbica) שלדג העצים (Halcyon senegalensis) Halcyon senegaloides מדיה וקבצים בנושא שלדג עצים בוויקישיתוף שלדג עצים, באתר ITIS (באנגלית) שלדג עצים, באתר NCBI (באנגלית) שלדג עצים, באתר Animal Diversity Web (באנגלית) שלדג עצים, באתר GBIF (באנגלית)
קטה (סוג)

קָטָה (שם מדעי: Pterocles) הוא סוג של עופות קרקע ממשפחת הקטיים החיים בערבות ובמדבריות באסיה ובאפריקה. בסוג זה מצויים כל בני המשפחה למעט 2 מינים מהסוג קטה אסייתית (Syrrhaptes). בני סוג זה הם עופות קטנים הדומים ליונים. לקטות יש חזה מגודל עטוף בנוצות מוך ספוגיות. כשהן שותות הן גם טובלות את החזה ומספיגות אותו במים. אז הן עפות חזרה לאפרוחים, אשר שותים את המים ישירות מהחזה. זכרי הקטה מביאים מים בכמות גדולה יותר בהשוואה לנקבות. מין קטה חדת-זנב (Pterocles alchata) מין קטת נמקוואה (Pterocles namaqua) מין קטה ערמונית-בטן (Pterocles exustus) מין קטה סנגלית (Pterocles senegallus) מין קטה גדולה (Pterocles orientalis) מין קטת כתר (Pterocles coronatus) מין קטה צהובת-גרון (Pterocles gutturalis) מין קטת ברצ'ל (Pterocles burchelli) מין קטה מלגשית (Pterocles personatus) מין קטה שחורת-פנים (Pterocles decoratus) מין קטה הודית (Pterocles lichtensteinii) מין קטת שתי החגורות (Pterocles bicinctus) מין קטה צבועה (Pterocles indicus) מין קטת ארבע החגורות (Pterocles quadricinctus) מדיה וקבצים בנושא קטה בוויקישיתוף קטה, באתר ITIS (באנגלית) קטה, באתר NCBI (באנגלית) קטה, באתר Animal Diversity Web (באנגלית) קטה, באתר GBIF (באנגלית) מילון בעלי חיים א"י (תשכ"ג), 1963, באתר האקדמיה ללשון העברית
מיקרוגרפיה (ספר)

מיקרוגרפיה הוא ספרו רב המכר של רוברט הוק שיצא לאור בשנת 1665 בלונדון. הספר יצא לאור בחסות החברה המלכותית של לונדון לשיפור הידע במדעי הטבע והפרסום שלו עזר לשמה הטוב של החברה ככזו המיטיבה לפעול בשליחות הקידמה המדעית. במיקרוגרפיה מתאר הוק תצפיות שערך בעזרת מיקרוסקופ שבנה. מופיעים בו עשרות רישומים מעשה ידיו של מספר רב של אובייקטים בהם צפה ובנוסף לכך הסברים, תיאורים והשערות. בפרט מופיעות בספר תצפיות בשכבות דקות של נציץ, בועות סבון, ושכבות שמן על מים. תצפיות אלו הובילו את הוק למסקנה שהאור הוא סוג של גל הנע במהירות גבוהה מאוד. הוק מתאר בספר גם עין של זבוב ותאי צמח. הוא השתמש לראשונה במונח תא כי המראה הזכיר לו חדרים של נזירים. המראות המרהיבים והתרשימים שהכין הוק הראו את העוצמה הגלומה בשימוש במיקרוסקופ. הספר הפנה את תשומת הלב לעולם הזעיר המיקרוסקופי. הוא כולל גם דיון בנושא כוכבים, תאוריה של האור, מקור המאובנים ונושאים פילוסופיים, טיפות הנסיך רופרט ומדעיים אחרים. הרושם הרב שהספר הותיר אחריו הביא את סמיואל פיפס לכתוב שזהו הספר המבריק ביותר שהוא קרא מעודו. תאוריית התא Robert Hooke. Micrographia: or, Some physiological descriptions of minute bodies made by magnifying glasses. London: J. Martyn and J. Allestry, 1665. מדיה וקבצים בנושא מיקרוגרפיה בוויקישיתוף רוברט הוק, ‏מיקרוגרפיה, בפרויקט גוטנברג (באנגלית) רוברט הוק ותולדות המיקרוסקופ, מכון ויצמן מיקרוגרפיה באתר לכבודו של רוברט הוק מיקרוגרפיה באתר אוניברסיטת סטנפורד מיקרוגרפיה, ההיסטוריה של המדע והטכנולוגיה צילום דפי הספר מיקרוגרפיה, ספריית לינדה הול מיקרוגרפיה, באתר OCLC (באנגלית)
תלאסאוס

תלאסאוס (שם מדעי: Thalasseus) הוא סוג של עופות ימיים ממשפחת השחפיתיים. בסוג זה 8 מינים. שחפיות אלה מתאפיינות בציצתם הכהה שמאחורי ראשם ובמקורם השחור הארוך. הם חיים בכל העולם ונודדים ועפים מעל הימים והאוקיינוסים ותופסים דגים בעזרת מקורם ואוכלים אותו תוך כדי תעופה. חלק מהמינים מעופפים גם מעל אגמים ביבשות. לעיתים הם מתקהלים באיים רחוקים במושבות גדולות וצפופות. האפרוחים ניזונים מדגים במושבה צפופה המגנה עליהם מטורפים. שחפית גדולה (Thalasseus maximus) שחפית צהובת מקור (Thalasseus bergii) שחפית בנגלית (Thalasseus bengalensis) Thalasseus bernsteini Thalasseus albididorsalis שחפית שחורת מקור (Thalasseus sandvicensis) Thalasseus acuflavidus שחפית הדורה (Thalasseus elegans) מדיה וקבצים בנושא תלאסאוס בוויקישיתוף תלאסאוס, באתר ITIS (באנגלית) תלאסאוס, באתר NCBI (באנגלית) תלאסאוס, באתר GBIF (באנגלית)
דיה שורקת

דיה שורקת (שם מדעי: Haliastur) הוא סוג של עופות דורסים ממשפחת הנציים הקרובים לדיה. בני הסוג חיים בטבע בדרום-מזרח אסיה ובאוסטרליה באזורים חמימים. הם בולטים בגווני נוצותיהם האדמוניות ובקולם השרקני הגבוה. דיה שרקנית (Haliastur sphenurus) דיית ברהמיני (Haliastur indus) מדיה וקבצים בנושא דיה שורקת בוויקישיתוף דיה שורקת, באתר ITIS (באנגלית) דיה שורקת, באתר NCBI (באנגלית) דיה שורקת, באתר Animal Diversity Web (באנגלית) דיה שורקת, באתר GBIF (באנגלית)
דאה (סוג)

דאה (שם מדעי: Elanus) היא סוג של עוף דורס-יום ממשפחת הנציים ובו 4 מינים. הן חיות באמריקה, אוסטרליה והמין דאה שחורת כתף חיה גם באפריקה, דרום אסיה ודרום אירופה. היא נפוצה גם בישראל. הדאות הן עופות דורסים קטנים, יחסית. בעלות גוף לבן, עיניים אדומות גדולות וראש עגלגל. הן מומחיות בתעופה מהירה ואווירודינמית והן יכולות לרפרף במקומן. דאה שחורת-כתף (Elanus caeruleus) דאה שחורת-כתף אוסטרלית (Elanus axillaris) Elanus leucurus Elanus scriptus מדיה וקבצים בנושא דאה בוויקישיתוף דאה, באתר ITIS (באנגלית) דאה, באתר NCBI (באנגלית) דאה, באתר Animal Diversity Web (באנגלית) דאה, באתר GBIF (באנגלית)
ינשוף נצי

ינשוף נצי (שם מדעי: Ninox) הוא סוג דורסי לילה ממשפחת הינשופיים החיים ביערות גשם טרופיים באסיה ואוסטרליה. בסוג זה 30 מינים. ינשופים אלה גדולים מאוד ובעלי אופי אימתני. הם ציידי לילה המעופפים בדממה אל טרפם וקוטלים אותו בטפריהם הענקיים. בצורתם הם דומים לאוחים אך חלקם קטנים ומזכירים ינשופים רגילים. אחד מבני הקבוצה הוא המין ינשוף חזק – הגדול בדורסי הלילה של אוסטרליה ואחד הגדולים בעולם. מדיה וקבצים בנושא ינשוף נצי בוויקישיתוף ינשוף נצי, באתר ITIS (באנגלית) ינשוף נצי, באתר NCBI (באנגלית) ינשוף נצי, באתר GBIF (באנגלית)
הרוהיקו קורודה

הרוהיקו קורודה (ביפנית: 黒田 東彦; נולד ב-25 באוקטובר 1944) הוא כלכלן יפני, אשר כיהן כנגיד הבנק המרכזי של יפן החל ממרץ 2013. ב-25 בפברואר 2018 מונה שוב לכהונה שנייה. כהונתו הסתיימה באפריל 2023. קודם לכן כיהן בשלל תפקידים בממשל היפני בהם נשיא הבנק לפיתוח אסיה. בשנת 1963 החל קורודה בלימודי משפטים באוניברסיטת טוקיו אותם סיים בשנת 1967, כשהוא עובר בהצטיינות את בחינות ההסמכה עוד קודם סיום לימודיו. לאחר מכן הצטרף למשרד האוצר במסגרת פרויקט ממשלתי אשר מימן לו לימודי כלכלה באוניברסיטת אוקספורד אותן למד בין השנים 1969–1971. הוא המשיך בתפקידים שונים במשרד האוצר, והגיע לשיאו בתפקיד סגן שר האוצר לעניינים בינלאומיים (1999–2003). בינואר 2003 התפטר מממשרד האוצר לטובת מינוי ליועץ מיוחד לממשלה במרץ 2003. בשנים 2003–2005 כיהן כנשיא הבנק לפיתוח אסיה. מדיה וקבצים בנושא הרוהיקו קורודה בוויקישיתוף בלומברג, קורודה: "מצבה של כלכלת ארה"ב טוב בהרבה מכלכלת יפן", באתר TheMarker‏, 26 באוגוסט 2017 הנגיד היפני: לא שולל העמקת הריבית השלילית, באתר כלכליסט, 20 באוגוסט 2016 משה גולן, ‏הבנק המרכזי היפני: "לא נהסס לפעול כדי להשיג את היעד", באתר גלובס, 11 באפריל 2016 האקונומיסט, יפן מפנה גב למסורת ובוחרת ביציבות: בצעד חסר תקדים, נגיד הבנק המרכזי נבחר לכהונה שנייה, באתר TheMarker‏, 25 בפברואר 2018 האקונומיסט, יפן מפנה גב למסורת ובוחרת ביציבות: בצעד חסר תקדים, נגיד הבנק המרכזי נבחר לכהונה שנייה, באתר TheMarker‏, 25 בפברואר 2018 רויטרס, ‏דיווח: הנגיד הבא של יפן - נשיא הבנק האסיאני לפיתוח הרוהיקו קורודה, באתר גלובס, 25 בפברואר 2013